Lee Robert Martin

Lee Martin (født 9. februar 1987 i Taunton) er en engelsk fotballspiller som spiller for Exeter City. Han er en offensiv midtbanespiller som trives best på venstrekanten.

Han signerte for Manchester United den 17. desember 2003. Avtalen var verdt ca. £1 million, et beløp som kan stige hvis Martin har suksess i klubben. Han spilte tidligere for Wimbledon FC.

Martin har spilt for Uniteds reservelag. Han har også fått tildelt draktnummer på førstelaget (nr 46), og var inkludert i Manchester Uniteds Champions League-tropp. Han satt blant annet som innbytter i en kamp mot Benfica. Han kom aldri inn i den kampen. Martin fikk sin førstelagsdebut den 26. oktober 2005, mot Barnet i Ligacupen.

I januar 2006 gikk Martin på utlån til den belgiske andredivisjons-klubben Royal Antwerpen for å få førstelagserfaring. Låneavtalen varte fram til mai 2006. Hans prestasjoner i løpet av det korte oppholdet var imponerende nok til at han ble kåret til årets spiller av fansen.

Den 11. august ble Lee Martin lånt ut til skotske Rangers. Lånekontrakten gjaldt til januar 2007. Martin returnerte til Manchester United ved årsskiftet.

Den 25. januar 2007 ble han imidlertid igjen sendt på utlån, denne gang til Stoke. Han returnerte til United igjen sommeren 2007, før et utlån til Plymouth ble neste etappe i karrieren. 5. januar 2008 returnerte han til United, og fem dager senere ble han igjen utlånt, nå til Sheffield United. Dette ble et relativt mislykket utlån, mye takket være en lei kneskade Martin pådro seg. Han returnerte til Old Trafford, men fremtiden hans i United er heller usikker.

 Karriere som spiller (alle turneringer) 
Per 14. juli 2008
KlubbKamperMålPeriode Wimbledon002002-2003 Manchester United202003 - Royal Antwerpen1712006 (lån) Rangers1002006 (lån) Stoke1412007 (lån) Plymouth1122007 (lån) Sheffield United902008 (lån)

 Referanser 

 Eksterne lenker 

 Lee Martins profil på united.no
 Lee Martins profil på manutd.com (engelsk)

Kategori:Engelske fotballspillere
Kategori:Fotballspillere for Wimbledon FC
Kategori:Fotballspillere for Manchester United FC
Kategori:Fotballspillere for Royal Antwerp FC
Kategori:Fotballspillere for Rangers FC
Kategori:Fotballspillere for Stoke City FC
Kategori:Fotballspillere for Plymouth Argyle FC
Kategori:Fotballspillere for Sheffield United FC
Kategori:Fotballspillere for Nottingham Forest FC
Kategori:Fotballspillere for Ipswich Town FC
Kategori:Fotballspillere for Charlton Athletic FC
Kategori:Fotballspillere for Millwall FC
Kategori:Fotballspillere for Northampton Town FC
Kategori:Fotballspillere for Gillingham FC
Kategori:Fotballspillere for Exeter City FC
Kategori:Personer fra Taunton